arnastofnun/IGC-2024 huggingface dataset:
S-113/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 24. janúar 2006 á hendur H-kk-þgf K-kk-þgf R-kk-þgf, Kirkjubraut 34, Reykjanesbæ, fyrir fíkniefnalagabrot, með því að hafa aðfaranótt sunnudagsins 31. júlí 2005 utan við Grensásveg 3 í Reykjavík haft í vörslum sínum 0,45 g af kókaíni sem lögreglan fann við leit á ákærða.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og að gerð verði upptæk ofangreind 0,45 g af kókaíni, sem hald var lagt á, samkvæmt 6. mgr. 5. mgr. laga nr. 65/1974 og 2. mgr. 14. gr. reglugerðar nr. 233/2001.

Ekki hefur náðst til ákærða þrátt fyrir margítrekaðar tilraunir þannig að unnt væri að birta fyrir honum sjálfum fyrirkall í máli þessu. Var því gefið út fyrirkall þann 17. mars sl. og það löglega birt í Lögbirtingarblaðinu með heimild í 2. mgr. 20. gr. laga nr. 19/1991 um meðferð opinberra mála. Var í fyrirkallinu tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 126. gr. sömu laga. Ákærði sótti ekki þing og boðaði ekki forföll.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í júní 1968. Var hann dæmdur í sekt á árinu 2004 fyrir brot gegn umferðarlögum. Þá gekkst hann undir sátt 16. september 2004 vegna brota gegn lögum um ávana- og fíkniefni. Með vísan til þess magns fíkniefna er ákærði hefur verið sakfelldur fyrir vörslur á greiði hann 51.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Með vísan til lagaákvæða í ákæru eru upptæk gerð til ríkissjóðs 0,45 g af kókaíni, sem lagt var hald á við rannsókn málsins.

D ó m s o r ð:

Ákærði, H-kk-nf K-kk-nf R-kk-nf, greiði 51.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Upptæk eru gerð til ríkissjóðs 0,45 g af kókaíni, sem lagt var hald á við rannsókn málsins.

S-kk-nf S-kk-nf.
S-1144/2006

Mál þetta var höfðað með ákæru lögreglustjórans í Reykjavík, dagsettri 8. ágúst sl., á hendur D-kk-þgf Þ-kk-þgf G-kk-þgf, kt. 000000-0000, Heiðarhvammi 3f, Reykjanesbæ, „fyrir eftirtalin brot framin í Reykjavík á árinu 2006:

1.

Þjófnað, með því að hafa aðfaranótt miðvikudagsins 12. júlí á bifreiðastæði við Ármúla 42 brotist inn í bifreiðina AI-091, og stolið 8 aðgangsmiðum í Hvalfjarðargöng samtals að verðmæti kr. 8.000.

M. 010-2006-33372

Telst brot þetta varða við 244. gr. almennra hegningarlaga nr. 19/1940.

2.

Fíkniefnalagabrot, með því að hafa sama dag við Vífilsgötu 23 haft í vörslum sínum 0,02 g af tóbaksblönduðu kannabisefni og 0,19 g af amfetamíni, sem ákærði kastaði frá sér er hann varð lögreglu var.

M. 010-2006-33355

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur játað brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákæru réttilega heimfærð til refsiákvæða.

Ákærði hlaut dóm fyrir brot gegn 244. gr. almennra hegningarlaga og brot gegn ávana- og fíkniefnalögum, 15. febrúar 2006, þar sem ákvörðun refsingar var frestað skilorðsbundið í 2 ár. Síðast hlaut ákærði 9 mánaða fangelsisdóm, 6. júní 2006, fyrir rán, en þar af voru 6 mánuðir skilorðsbundnir í 2 ár.

Með brotum þeim sem ákærði hefur verið sakfelldur fyrir í máli þessu hefur ákærði rofið skilorð framangreinds dóms, en þar sem brot ákærða nú varðar aðeins sektum verður skilorðsdómurinn látinn haldast, sbr. heimildarákvæði í 60. gr. almennra hegningarlaga. Við ákvörðun refsingar verður jafnframt höfð hliðsjón af 77. gr. almennra hegningarlaga.

Að þessu virtu verður refsing ákærða ákveðin 60.000 króna sekt, sem ákærði greiði í ríkissjóð innan fjögurra vikna frá uppkvaðningu dóms þessa, en sæti ella fangelsi í 6 daga.

Ákærði sæti upptöku á 0,19 g af amfetamíni og 0,02 g af kannabisefni.

Ákærði skal greiða málsvarnarlaun skipaðs verjanda síns, H-kk-ef I-kk-ef hæstaréttarlögmanns, 56.025 krónur að meðtöldum virðisaukaskatti.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Ákærði, D-kk-nf Þ-kk-nf G-kk-nf, greiði 60.000 króna sekt í ríkissjóð innan fjögurra vikna frá uppkvaðningu dóms þessa, en sæti ella fangelsi í 6 daga.

Ákærði sæti upptöku á 0,19 g af amfetamíni og 0,02 g af kannabisefni.

Ákærði greiði málsvarnarþóknun skipaðs verjanda síns, H-kk-ef I-kk-ef hæstaréttarlögmanns, 56.025 krónur að meðtöldum virðisaukaskatti. I-kvk-nf E-kvk-nf.
S-1149/2006

Ár 2006, mánudaginn 4. september, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1149/2006: Ákæruvaldið gegn K-kk-þgf G-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 15. ágúst 2006 á hendur ákærða, K-kk-þgf G-kk-þgf, kt. 000000-0000, Krummahólum 35, Reykjavík, til refsingar fyrir skjalafals samkvæmt 1. mgr. 155. gr. almennra hegningarlaga nr. 19/1940, með því að hafa, í apríl 2005, falsað nafn eiginkonu sinnar, S-kvk-ef I-kvk-ef, í reit fyrir samþykki veðþola, á skuldabréfi útgefnu 11. apríl sama ár, að fjárhæð krónur 7.790.400, með veði í fasteign þeirra að Krummahólum 35 og því næst notað bréfið til greiðslu skuldar til Ölduslóðar ehf., en atvikum er nánar lýst í ákæru.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða ákæru.

Ákærði er á 84. aldursári. Samkvæmt sakavottorði hefur hann ekki áður orðið uppvís að refsiverðri háttsemi. Þykir mega líta til þessa við ákvörðun refsingar, sem og til greiðrar játningar ákærða. Að þessu virtu og með hliðsjón af fjárhæð veðskuldabréfsins þykir refsing hæfilega ákveðin fangelsi í þrjá mánuði. Eftir atvikum þykir þó mega ákveða að skilorðsbinda refsinguna, svo sem nánar greinir í dómsorði.

G-kk-nf M-kk-nf fulltrúi Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærði, K-kk-nf G-kk-nf, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

J-kk-nf J-kk-nf
S-1152/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 15. ágúst 2006 á hendur K-kk-þgf M-kk-þgf G-kk-þgf, Öldugranda 7, Reykjavík, fyrir fjársvik, með því að hafa gist á Hótel Sögu kvöldið og nóttina 24. til 25. mars 2006 og haldið á brott af hótelinu án þess að greiða hótelreikning að fjárhæð 21.660 kr. vegna veitinga og þjónustu.

Telst þetta varða við 248. gr. almennra hegningalaga nr. 19/1940.

Þess er krafist að ákærði verði dæmdur til refsingar.

Í málinu er þess krafist af Hótel Sögu ehf. að ákærði verði dæmdur til greiðslu skaðabóta að fjárhæð 21.660 kr., ásamt vöxtum samkvæmt 8. gr. vaxtalaga nr. 38/2001 frá 25. mars 2006, en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Ákærði sótti ekki þing og boðaði ekki forföll en í fyrirkalli, sem var gefið út 1. september sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í apríl 1986. Samkvæmt sakavottorði hefur hann tvívegis gengist undir lögreglustjórasátt vegna umferðarlagabrota, á árunum 2003 og 2004. Með dómi Héraðsdóms Reykjavíkur 6. júní 2006 var ákærði dæmdur til að greiða sekt að fjárhæð 10.000 kr. fyrir brot gegn 1. mgr. 256. gr. almennra hegningarlaga nr. 19/1940. Brot það sem ákærði er hér sakfelldur fyrir var framið fyrir uppkvaðningu dómsins og því ber að dæma honum hegningarauka í málinu samkvæmt 78. gr. almennra hegningarlaga. Ákæruvaldið hefur upplýst að ákærði hafi greitt Hótel Sögu hótelreikninginn. Að þessu virtu og með hliðsjón af 77. gr. hegningarlaga þykir refsing ákærða nú hæfilega ákveðin, með vísan til 1. mgr. 256. gr. hegningarlaga, 25.000 sekt í ríkissjóð, en vararefsing skal vera fangelsi í tvo daga.

Þar sem upplýst hefur verið að ákærði hafi greitt Hótel Sögu hótelreikninginn verður bótakröfu vísað frá dómi.

Engan sakarkostnað leiddi af málinu.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð:

Ákærði, K-kk-nf M-kk-nf G-kk-nf, greiði 25.000 króna sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 2 daga.

Bótakröfu er vísað frá dómi.

S-kvk-nf B-kvk-nf
S-1156/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 15. ágúst 2006 á hendur S-kvk-þgf H-kvk-þgf, kt. [...] Háukinn 1, Hafnarfirði, fyrir líkamsárás, með því að hafa aðfaranótt laugardagsins 4. febrúar 2006 á veitingastaðnum Glaumbar, Trygggvagötu 20, Reykjavík, úðað óþekktu efni úr úðabrúsa í andlit O-kvk-ef K-kvk-ef J-kvk-ef, kt. [...], með þeim afleiðingum að hún hlaut roða og ertingu í augun.

Þetta er talið varða við 1. m gr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærða verði dæmd til refsingar. Í málinu gerir nefnd O-kvk-nf K-kvk-nf kröfu um að ákærða verði dæmd til greiðslu bóta að fjárhæð 1.077.713 krónur með vöxtum skv. 8. gr. vaxtalaga nr. 38/2001 frá 4. febrúar 2006 en síðan með dráttarvöxtum skv. 9. gr., sbr. 1. mgr. 6. gr. vaxtalaga.

Ákærða sótti ekki þing og boðaði ekki forföll en í fyrirkalli, sem var gefið út 5. september sl. og löglega birt fyrir henni, var tekið fram að yrði ekki sótt þing að forfallalausu gæti hún búist við að dómur yrði lagður á málið að henni fjarstaddri sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærða hafi framið þá háttsemi sem ákært er út af og er brot ákærðu rétt heimfært til refsiákvæða í ákærunni

Ákærða er fædd í nóvember 1984. Á árinu 2001 var ákvörðun refsingar yfir henni frestað skilorðsbundið í tvö ár fyrir skjalafals. Þá gekkst hún undir sátt 28. apríl 2006 fyrir ölvunarakstur. Brot hennar í þessu máli er framið fyrir síðastgreindu sáttina. Er brotið því hegningarauki og verður refsing ákveðin með hliðsjón af 78. gr. laga nr. 19/1940, sbr. 77. gr. Með hliðsjón af sakarefni málsins er refsing ákærðu hæfilega ákveðin 70.000 króna sekt sem greiða skal til ríkissjóðs innan fjögurra vikna frá uppkvaðningu dóms þessa að telja, en ella sæti ákærða fangelsi í 6 daga.

Í málinu liggur frammi skaðabótakrafa O-kvk-ef K-kvk-ef J-kvk-ef. Hefur henni ekki verið fylgt eftir fyrir dómi. Í ljósi málalykta og þess að bótakröfuna hefur eftir atvikum þurft að skýra, verður henni vísað frá dómi.

Ákærða greiði 29.700 krónur í sakarkostnað.

D ó m s o r ð:

Ákærða, S-kvk-nf H-kvk-nf, greiði 70.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 6 daga.

Skaðabótakröfu O-kvk-ef K-kvk-ef J-kvk-ef er vísað frá dómi.

Ákærða greiði 29.700 krónur í sakarkostnað.

S-kk-nf S-kk-nf.
S-1165/2005

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 16. ágúst 2005, á hendur H-kk-þgf H-kk-þgf, kt. ..., Réttarseli 7, Reykjavík, fyrir þjófnað, með því að hafa þriðjudaginn 31. maí 2005 í versluninni Gallabuxnabúðin, Kringlunni 4-12, Reykjavík, stolið leðurjakka að verðmæti kr. 14.900.

Þetta er talið varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1980. Samkvæmt sakavottorði ákærða hefur hann frá árinu 1999 í fjórgang gengist undir sáttir eða viðurlagaákvörðun vegna brota á lögum um ávana- og fíkniefni. Þá var hann á árinu 2000 dæmdur vegna brota á ákvæðum umferðarlaga og með dómi Héraðsdóms Reykjavíkur uppkveðnum 20. janúar 2005 var hann dæmdur í þriggja mánaða fangelsi skilorðsbundið í 2 ár fyrir fíkniefnabrot. Með broti því sem ákærði hefur nú verið sakfelldur fyrir hefur hann rofið skilorð síðastgreinds dóms. Ber því að taka hann upp með vísan til 60. gr., sbr. 77. gr., almennra hegningarlaga og dæma mál þessi saman.

Þykir refsing ákærða hæfilega ákveðin fangelsi í 4 mánuði. Eins og háttar til í máli þessu þykir þó rétt að fresta fullnustu refsingarinnar og að hún falli niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

D ó m s o r ð :

Ákærði, H-kk-nf H-kk-nf, sæti fangelsi í 4 mánuði, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Á-kk-nf M-kk-nf
S-130/2006

Mál þetta var höfðað með ákæru lögreglustjórans í Reykjavík, 24. janúar 2006, á hendur S-kvk-þgf B-kvk-þgf S-kvk-þgf, kt. 000000-0000, Héraðsdal 2, Varmahlíð, Skagafirði. Málið var dómtekið fyrr í dag.

Sakarefni er lýst svo: ,,fyrir fíkniefnalagabrot, með því að hafa aðfaranótt laugardagsins 3. desember 2005 í bifreiðinni SY-866 á Sæbraut í Reykjavík haft í vörslum sínum 0,31 g af hassi sem ákærða henti út úr bifreiðinni er hún varð lögreglu var.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og að 0,31 g af hassi, sem lagt var hald á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærðu var birt fyrirkall í Lögbirtingablaði 7. apríl 2006, sem hafði að geyma viðvörun samkvæmt 1. mgr. 126. gr. laga nr. 19/1991 um áhrif útivistar. Þrátt fyrir þetta sótti ákærða ekki þing.

Ákærða játaði brot sitt hjá lögreglu 3. desember 2005. Með gögnum og útivist ákærðu eins og áður segir, hefur verið færð fram næg sönnun um sekt hennar. Verður hún sakfelld í samræmi við ákæru.

Ákærða er fædd árið 1988. Samkvæmt sakavottorði ákærðu hlaut hún skilorðsbundna frestun ákæru 10. október 2003 í 2 ár vegna brota gegn 217. gr. og 1. mgr. 259. gr. almennra hegningarlaga og 1. mgr. 48. gr. umferðarlaga. Hún hlaut 3 mánaða fangelsisdóm, skilorðsbundinn í 2 ár, 22. apríl 2005 fyrir brot gegn 244. gr., sbr. 20., og 248. gr. almennra hegningarlaga og fyrir brot gegn lögum nr. 65/1974 um ávana- og fíkniefni. Ákærða hlaut síðast dóm 26. maí 2005 fyrir brot gegn 1. mgr. 257. gr. almennra hegningarlaga, en þá var ákvörðun refsingar frestað skilorðsbundið í 2 ár. Með broti ákærðu sem hún hefur verið sakfelld fyrir hefur hún rofið skilorð dóma frá 22. apríl 2005 og 26. maí 2005, en þar sem brot ákærðu varðar aðeins sektum verða þeir látnir haldast og refsing dæmd sérstaklega fyrir brot ákærðu nú, sbr. 60. gr. almennra hegningarlaga.

Með vísan til framangreinds er refsing ákærðu ákveðin 28.000 króna sekt sem ákærða greiði til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

Ákærða sæti upptöku á 0,31 g af hassi.

I-kvk-nf E-kvk-nf héraðsdómari, kveður upp dóm þennan.

D ó m s o r ð:

Ákærða, S-kvk-nf B-kvk-nf S-kvk-nf, greiði 28.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

Ákærða sæti upptöku á 0,31 g af hassi.

I-kvk-nf E-kvk-nf.
S-1427/2006

Ár 2006, föstudaginn 6. október, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1427/2006: Ákæruvaldið gegn J-kk-þgf K-kk-þgf Á-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 12. september 2006 á hendur ákærða, J-kk-þgf K-kk-þgf Á-kk-þgf, kt. 000000-0000, Melaheiði 3, Kópavogi, til refsingar fyrir fíkniefnalagabrot með því að hafa aðfaranótt laugardagsins 4. mars 2006 haft í vörslum sínum 0,37 g af amfetamíni, en málsatvikum er nánar lýst í ákæru.

Er háttsemin talin varða við 2. gr., sbr. 5. gr. laga nr. 65/1974 um ávana- og fíkniefni með áorðnum breytingum og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni með áorðnum breytingum. Auk refsingar er þess krafist að framangreind fíkniefni verði gerð upptækt samkvæmt 6. mgr. 5. gr. greindra laga og 2. mgr. 14. gr. téðrar reglugerðar.

Ákærði sótti ekki þing við þingfestingu málsins í dag, þrátt fyrir að honum hefði verið löglega birt ákæra og fyrirkall og ekki tilkynnti hann forföll. Verður málið því dæmt samkvæmt heimild í a-lið 1. mgr. 126. gr. laga um meðferð opinberra mála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og skírskotunar til játningar ákærða undir rannsókn málsins, sem er í samræmi við önnur rannsóknargögn, er framangreind háttsemi sönnuð og þykir hún rétt færð til refsiákvæða í ákæru.

Samkvæmt sakavottorði ákærða og öðrum gögnum málsins var hann 8. mars 2006 dæmdur í 200.000 króna sekt fyrir umferðarlagabrot. Þá var hann 31. maí 2006 dæmdur í 30 daga fangelsi (hegningarauka), einnig fyrir umferðarlagabrot. Loks var hann 21. september 2006 dæmdur í 15 daga fangelsi og 100.000 króna sekt (hegningarauka), sem fyrr fyrir umferðarlagabrot. Brotið, sem ákærði er nú sakfelldur fyrir, var framið fyrir uppkvaðningu dómanna þriggja. Ber því enn að ákvarða honum hegningarauka samkvæmt 78. gr. almennra hegningarlaga nr. 1971940. Þykir sú refsing hæfilega ákveðin 37.000 króna sekt, sem renni í ríkissjóð. Greiði ákærði ekki sektina innan fjögurra vikna frá dómsuppsögu skal þó koma hennar í stað fangelsi í fjóra daga.

Að kröfu ákæruvaldsins og með skírskotun til fyrrnefndra laga- og reglugerðarákvæða skulu upptæk til ríkissjóðs þau 0,37 grömm af amfetamíni sem haldlögð voru 4. mars 2006.

D-kk-nf K-kk-nf fulltrúi Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærði, J-kk-nf K-kk-nf Á-kk-nf, greiði 37.000 króna sekt til ríkissjóðs innan fjögurra vikna frá dómsuppsögu, en sæti ella fangelsi í fjóra daga.

Ákærði sæti upptöku á 0,37 grömmum af amfetamíni.

J-kk-nf J-kk-nf
S-1428/2006

Ár 2006, föstudaginn 6. október, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1428/2006: Ákæruvaldið gegn Þ-kk-þgf R-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 12. september 2006 á hendur ákærða, Þ-kk-þgf R-kk-þgf, kt. 000000-0000, Kambsvegi 5, Reykjavík, til refsingar fyrir fíkniefnalagabrot með því að hafa föstudaginn 26. maí 2006 að Vatnagörðum 16, Reykjavík, haft í vörslum 386,21 g af kannabislaufum, 93 kannabisplöntur og 94 kannabisplöntugræðlinga og jafnframt að hafa um nokkurt skeið fram til umrædds dags ræktað í umræddu húsnæði téðar plöntur og græðlinga, sem lögregla fann við húsleit.

Er háttsemin talin varða við 2. gr., sbr. 4., 5. og 6. gr. laga nr. 65/1974 um ávana- og fíkniefni með áorðnum breytingum og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni með áorðnum breytingum. Auk refsingar er þess krafist að ákærða verði gert að sæta upptöku framangreindra fíkniefna, plantna og græðlinga samkvæmt 6. mgr. 5. gr. greindra laga og 2. mgr. 14. gr. téðrar reglugerðar.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt heimfærð til refsiákvæða í ákæru.

Samkvæmt sakavottorði ákærða hlaut hann síðast refsidóm í apríl 2002. Sá dómur og aðrir eldri hafa ekki áhrif við ákvörðun refsingar í þessu máli. Að því virtu og með hliðsjón af aldri ákærða og skýlausri játningu fyrir dómi þykir refsing hæfilega ákveðin fangelsi í þrjá mánuði, sem eftir atvikum þykir rétt að skilorðsbinda, þannig að hún falli niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Að kröfu ákæruvaldsins og með skírskotun til fyrrnefndra laga- og reglugerðarákvæða skulu upptæk til ríkissjóðs þau 386,21 grömm af kannabislaufum, 93 kannabisplöntur og 94 kannabisplöntugræðlingar, sem lögregla haldlagði 26. maí 2006.

Loks ber samkvæmt 1. mgr. 165. gr. laga um meðferð opinberra mála að dæma ákærða til greiðslu alls sakarkostnaðar. Er hér um að ræða 101.036 króna kostnað vegna rannsókna á kannabisplöntunum og 32.868 króna þóknun verjanda á rannsóknarstigi máls.

D-kk-nf K-kk-nf fulltrúi Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærði, Þ-kk-nf R-kk-nf, sæti fangelsi í þrjá mánuði, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 386,21 grammi af kannabislaufum, 93 kannabisplöntum og 94 kannabisplöntugræðlingum.

Ákærði greiði 133.904 krónur í sakarkostnað.

J-kk-nf J-kk-nf